stanford-oval/wikipedia huggingface dataset:
กีฬาใน พ.ศ. 2548
กรกฎาคม

6 กรกฎาคม - ที่ประเทศสิงคโปร์ คณะกรรมการโอลิมปิกสากลประกาศเลือกกรุงลอนดอนให้เป็นเจ้าภาพกีฬาโอลิมปิกฤดูร้อน 2012
20-23 กรกฎาคม - การแข่งขันฟุตบอลเอฟ.เอ. พรีเมียร์ลีก เอเชียโทรฟี แบงคอก 2005 ณ สนามราชมังคลากีฬาสถาน กรุงเทพมหานคร มีทีมฟุตบอลที่เข้าร่วมการแข่งขันครั้งนี้ 4 ทีมด้วยกัน โดยแบ่งเป็นทีมชาติ 1 ทีม ได้แก่ ทีมฟุตบอลทีมชาติไทยรุ่นอายุไม่เกิน 23 ปี (เจ้าภาพ) และทีมระดับสโมสรจากประเทศอังกฤษอีก 3 ทีม ได้แก่ สโมสรฟุตบอลเอฟเวอร์ตัน สโมสรฟุตบอลโบลตันวอนเดอรเรอร์ส และสโมสรฟุตบอลแมนเชสเตอร์ซิตี
23 กรกฎาคม - ทีมสโมสรฟุตบอลโบลตันวอนเดอรเรอร์สได้รับตำแหน่งชนะเลิศจากการแข่งขันรายการเอฟ.เอ. พรีเมียร์ลีก เอเชียโทรฟี แบงคอก 2005 ด้วยการเอาชนะทีมฟุตบอลทีมชาติไทยรุ่นอายุไม่เกิน 23 ปีในการแข่งขันรอบชิงชนะเลิศ 1 ประตูต่อ 0
24 กรกฎาคม - แลนซ์ อาร์มสตรอง ชนะเลิศการแข่งขันจักรยาน ทูร์ เดอ ฟรองซ์ เป็นครั้งที่ 7
สิงหาคม

6-13 สิงหาคม - การแข่งขันฟุตบอลนักเรียนรุ่นอายุไม่เกิน 15 ปีชิงแชมป์แห่งชาติเอเชีย 2005 ที่ประเทศไทย มีทีมชาติระดับนักเรียนรุ่นอายุไม่เกิน 15 ปีจากทวีปเอเชียเข้าร่วมการแข่งขันครั้งนี้ 11 ทีมด้วยกัน
13 สิงหาคม - ทีมฟุตบอลทีมชาติไทยระดับนักเรียนรุ่นอายุไม่เกิน 15 ปีได้รับตำแหน่งชนะเลิศในรายการฟุตบอลนักเรียนรุ่นอายุไม่เกิน 15 ปีชิงแชมป์แห่งชาติเอเชีย 2005 ด้วยการเอาชนะทีมฟุตบอลทีมชาติเกาหลีใต้รุ่นอายุเดียวกันในรอบชิงชนะเลิศ 1 ประตูต่อ 0
26 สิงหาคม-4 กันยายน - การแข่งขันฟุตบอลรุ่นอายุไม่เกิน 17 ปีชิงแชมป์แห่งชาติอาเซียน 2005 ที่ประเทศไทย มีทีมฟุตบอลทีมชาติรุ่นอายุไม่เกิน 17 ปีจากภูมิภาคเอเชียตะวันออกเฉียงใต้เข้าร่วมการแข่งขันครั้งนี้ 7 ทีมด้วยกัน ได้แก่ ไทย (เจ้าภาพ) พม่า อินโดนีเซีย ลาว มาเลเซีย เวียดนาม และกัมพูชา
29 สิงหาคม-7 กันยายน - การแข่งขันฟุตบอลพรีซีเกมส์ 2005 ณ กรุงเทพมหานคร มีทีมชาติในภูมิภาคเอเชียตะวันออกเฉียงใต้รุ่นอายุไม่เกิน 23 ปีเข้าร่วมการแข่งขันครั้งนี้ 8 ทีมด้วยกัน ได้แก่ ไทย (เจ้าภาพ) พม่า มาเลเซีย ฟิลิปปินส์ ติมอร์-เลสเต สิงคโปร์ ลาว และกัมพูชา
กันยายน

4 กันยายน - ทีมฟุตบอลทีมชาติพม่ารุ่นอายุไม่เกิน 17 ปีได้รับตำแหน่งชนะเลิศจากการแข่งขันรายการฟุตบอลรุ่นอายุไม่เกิน 17 ปีชิงแชมป์แห่งชาติอาเซียน ที่ประเทศไทย ด้วยการเอาชนะทีมฟุตบอลทีมชาติไทยรุ่นอายุเดียวกันในรอบชิงชนะเลิศจากการยิงจุดโทษ 5 ประตูต่อ 3 หลังจากที่เสมอกันในเวลา 1 ประตูต่อ 1
7 กันยายน - ทีมฟุตบอลทีมชาติไทยรุ่นอายุไม่เกิน 23 ปีชุดสู้ศึกซีเกมส์ครั้งที่ 23 ได้รับตำแหน่งชนะเลิศจากการแข่งขันรายการพรีซีเกมส์ 2005 ณ สนามกีฬากองทัพบก กรุงเทพมหานคร ด้วยการเอาชนะทีมฟุตบอลทีมชาติสิงคโปร์รุ่นอายุเดียวกันในการแข่งขันรอบชงชนะเลิศ 3 ประตูต่อ 0
9-16 กันยายน - การแข่งขันฟุตบอลนักเรียนรุ่นอายุไม่เกิน 18 ปีชิงแชมป์แห่งชาติเอเชีย ครั้งที่ 33 ที่ประเทศอินโดนีเซีย มีทีมชาตินักเรียนรุ่นอายุไม่เกิน 18 ปีจากทวีปเอเชียผ่านเข้าร่วมการแข่งขันครั้งนี้ 10 ทีมด้วยกัน ได้แก่ อินโดนีเซีย (เจ้าภาพ) ไทย ศรีลังกา เวียดนาม อิหร่าน มาเลเซีย จีน สิงคโปร์ และฟิลิปปินส์
16 กันยายน - ทีมฟุตบอลทีมชาติไทยชุดนักเรียนรุ่นอายุไม่เกิน 18 ปีได้รับตำแหน่งชนะเลิศจากการแข่งขันรายการฟุตบอลนักเรียนรุ่นอายุไม่เกิน 18 ปีชิงแชมป์แห่งชาติเอเชีย ครั้งที่ 33 ด้วยการเอาชนะทีมฟุตบอลทีมชาติอิหร่านรุ่นอายุเดียวกันในการแข่งขันรอบชิงชนะเลิศ 1 ประตูต่อ 0
ตุลาคม

26-30 ตุลาคม – การแข่งขันฟุตบอลอะกริแบงค์คัพ 2005 ที่ประเทศเวียดนาม มีทีมฟุตบอลทีมชาติรุ่นอายุไม่เกิน 23 ปีในทวีปเอเชียเข้าร่วมการแข่งขันครั้งนี้ 4 ทีมด้วยกัน ได้แก่ เวียดนาม (เจ้าภาพ) ไทย ญี่ปุ่น(รุ่นอายุไม่เกิน 20 ปี) และมาเลเซีย
30 ตุลาคม – ทีมฟุตบอลทีมชาติเวียดนามรุ่นอายุไม่เกิน 23 ปีได้รับตำแหน่งชนะเลิศการแข่งขันรายการฟุตบอลอะกริแบงค์คัพ 2005 จากการทำคะแนนรวมสูงที่สุด 9 คะแนน
พฤศจิกายน

25 พฤศจิกายน-5 ธันวาคม - การแข่งขันกีฬาซีเกมส์ครั้งที่ 23 ณ กรุงมะนิลา ประเทศฟิลิปปินส์
ธันวาคม

4 ธันวาคม - กีฬาซีเกมส์: ประเทศไทยเอาชนะเวียดนาม 3-0 ประตู ในการแข่งขันฟุตบอลรอบชิงชนะเลิศ
5-19 ธันวาคม - การแข่งขันฟุตบอลเยาวชนชิงแชมป์แห่งชาติอาเซียน 2005 ที่ประเทศอินโดนีเซีย มีทีมฟุตบอลทีมชาติรุ่นอายุต่ำกว่า 20 ปีจากภูมิภาคเอเชียตะวันออกเฉียงใต้เข้าร่วมการแข่งขันครั้งนี้ 9 ทีม ได้แก่ อินโดนีเซีย (เจ้าภาพ) พม่า ไทย บรูไน มาเลเซีย ลาว เวียดนาม ติมอร์-เลสเต และสิงคโปร์ บวกกับทีมรับเชิญต่างภูมิภาคอีก 1 ทีม ได้แก่ มัลดีฟส์
19 ธันวาคม - ทีมฟุตบอลทีมชาติพม่ารุ่นอายุไม่เกิน 20 ปีได้รับตำแหน่งชนะเลิศจากการแข่งขันรายการฟุตบอลเยาวชนชิงแชมป์แห่งชาติอาเซียน 2005 ด้วยการเอาชนะทีมฟุตบอลทีมชาติมาเลเซียในการแข่งขันรอบชิงชนะเลิศ 1 ประตูต่อ 0
24-30 ธันวาคม - การแข่งขันฟุตบอลชิงถ้วยพระราชทานคิงส์คัพ ครั้งที่ 36 ณ จังหวัดพังงา กระบี่ และภูเก็ต มีทีมฟุตบอลทีมชาติเข้าร่วมการแข่งขันครั้งนี้ 4 ทีมด้วยกัน ได้แก่ ไทยรุ่นอายุไม่เกิน 23 ปี (เจ้าภาพ) ลัตเวีย เกาหลีเหนือ และโอมาน
30 ธันวาคม - ทีมฟุตบอลทีมชาติลัตเวียได้รับตำแหน่งชนะเลิศในรายการฟุตบอลชิงถ้วยพระราชทานคิงส์คัพ ครั้งที่ 36 ณ จังหวัดภูเก็ต ด้วยการเอาชนะทีมฟุตบอลทีมชาติเกาหลีเหนือในรอบชิงชนะเลิศ 2 ประตูต่อ 1
การป้องกันความเสียหาย

การป้องกันความเสียหายที่เวลา 9:25 น. วันที่ 7 ธันวาคม ค.ศ. 1941 ยูเอสเอส เนวาดา เกิดเกยฝั่งและไฟไหม้หลังการโจมตีด้วยระเบิดและตอร์ปิโดจากฝ่ายญี่ปุ่น เรือโยงจากท่าเรือกำลังช่วยระงับไฟไหม้
การป้องกันความเสียหาย หรือ การควบคุมความเสียหาย (อังกฤษ: Damage control) เป็นคำที่ใช้ในเรือสินค้า อุตสาหกรรมทางทะเล และ กองทัพเรือ สำหรับการควบคุมสถานการณ์ฉุกเฉินที่อาจมีอันตรายจนทำให้เรืออับปาง นอกจากนี้ยังใช้ในสภาพแวดล้อมอื่นๆตามที่อธิบายไว้ด้านล่าง
การแตกของปล่องหรือตัวเรือโดยเฉพาะอย่างยิ่งด้านล่างของเส้นแนวน้ำของเรือ
ความเสียหายจากการเกยตื้นหรือกระแทกกับท่าจอดเรือ
ซ่อมแซมชั่วคราวจากความเสียหายของระเบิด
นอกจากนี้ยังเป็นคำที่ใช้ในการบริหารโครงการและบริบทอื่นที่พรรณนาการกระทำที่จำเป็นในการจัดการกับปัญหาใดๆที่อาจเป็นอันตรายต่อความพยายามนั้นๆ และมันได้ถูกนำไปใช้ในทางการเมืองและสื่อในการอธิบายถึงความจำเป็นที่ต้องระงับข้อมูล หรือการหมุนเวียนแพทย์เพื่อตอบสนองต่อสถานการณ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Damage control
ดาบ

ดาบญี่ปุ่น หรือ คะตะนะ เป็นดาบที่มีคมด้านเดียว
ดาบ เป็นอาวุธประเภทนึงที่มีแหลมคมและใบมีด (Edged and bladed weapons) ซึ่งมีไว้สำหรับการตัดหรือแทงด้วยมือ ใบมีดของมันนั้นยาวกว่ามีดหรือดาบสั้น (Dagger) ซึ่งถูกติดด้วยด้ามจับและสามารถตั้งตรงหรือโค้งงอได้ การแทงด้วยดาบมักจะมีใบมีดที่แนวตรงและที่ปลายแหลมจะคมกว่า การฟาดฟันด้วยดาบส่วนใหญ่จะมีลักษณะที่โค้งงอและมีคมที่สามารถตัดขาดได้ง่ายในด้านเดียวหรือทั้งสองด้านของใบมีด ดาบจำนวนมากได้รับการออกแบบสำหรับทั้งการแทงและฟาดฟัน คำจัดกัดความที่แม่นยำของดาบนั้นแตกต่างกันไปตามยุคประวัติศาสตร์และพื้นที่ทางภูมิศาสตร์
ตามประวัติศาสตร์ ดาบได้รับการพัฒนาในยุคสัมฤทธิ์ ซึ่งพัฒนามาจากดาบสั้น ตัวอย่างแรกสุดที่มีอายุประมาณ 1600 ปีก่อนคริสตกาล ต่อมาคือยุคเหล็ก ดาบยังคงค่อนข้างสั้นและไม่มีครอสการ์ด สปาธา (Spatha) ซึ่งถูกพัฒนาขึ้นในกองทัพโรมันตอนปลาย ได้กลายเป็นบรรพบุรุษขของดาบยุโรปในยุคกลาง การถูกนำมาใช้ครั้งแรกเป็นดาบแห่งยุคการย้ายถิ่นฐาน และเฉพาะในยุคสมัยกลางยุครุ่งโรจน์เท่านั้น ที่ได้ถูกพัฒนาเป็นดาบอาวุธคลาสสิกพร้อมกับครอสการ์ด คำว่า sword ยังคงเป็นภาษาอังกฤษแบบเก่า คำว่า sweord
การใช้ดาบซึ่งเป็นที่รู้จักกันคือ วิชาดาบ (swordsmanship) หรือในบริบทสมัยใหม่ที่เรียกกันว่า การฟันดาบ ในยุคต้นสมัยใหม่ การออกแบบดาบตะวันตกจะถูกแบ่งออกเป็นสองรูปแบบคือ ดาบแทงและดาบโค้ง ดาบแทง เช่น ดาบเรเปียร์ และในท้ายที่สุด ดาบขนาดเล็ก (smallsword) ได้ถูกออกแบบมาให้แทงเป้าหมายอย่างรวดเร็วและทำให้เกิดบาดแผลที่ถูกแทงลึก การออกแบบที่ยาวและตรงแต่มีน้ำหนักเบาและมีความสมดุลทำให้ดูคล่องแคล่วและเป็นอันตรายอย่างมากในการดวล แต่ไม่ค่อยมีประสิทธิภาพเมื่อใช้ในการฟาดฟันหรือการสับ การเสียบและการแทงต่อเป้าหมายจะสามารถยุติการต่อสู้ในไม่กี่วินาทีโดยใช้เพียงจุดของดาบ นำไปสู่การพัฒนารูปแบบการต่อสู้ที่ใกล้เคียงกับการฟันดาบสมัยใหม่
ดาบโค้งและใบมีดที่คล้ายกัน เช่น มีดสั้นจะถูกสร้างขึ้นที่มีน้ำหนักมากกว่าและมักถูกนำมาใช้ในการสงครามมากกว่า การสร้างขึ้นเพื่อฟาดฟันและการสับศัตรูหลายคน ซึ่งมักจะอยู่บนหลังม้า ใบมีดโค้งงอที่ดูยาวของดาบและน้ำหนักที่สมดุลไปข้างหน้าเล็กน้อย ทำให้มันดูเป็นอันตรายถึงแก่ความตายสำหรับบุคคลที่อยู่ในสนามรบ ดาบส่วนใหญ่มีคมและใบมีดคมสองด้าน ทำให้สามารถแทงทะลุทหาร ภายหลังจากการบุกทะลวงของทหารม้า ดาบโค้งงอยังคงมีให้เห็นในสนามรบจนถึงต้นศตวรรษที่ 20 กองทัพเรือสหรัฐได้เก็บมีดสั้นที่ทนทานไว้จำนวนนับหมื่นเล่มในคลังแสงของพวกเขาในสงครามโลกครั้งที่สอง และมีหลายเล่มได้ถูกแจกจ่ายให้กับนาวิกโยธินในแปซิฟิกเพื่อใช้เป็นมีดพร้าป่า
อาวุธที่ไม่ใช่ของยุโรปที่ถูกจัดประเภทเป็นดาบ ได้แก่ อาวุธที่คมด้านเดียว เช่น ดาบ Scimitar ในตะวันออกกลาง เตา (ดาบจีน) ของจีน และดาบคาตานะของญี่ปุ่นที่เกี่ยวข้อง คำว่า jiàn 剑 ในภาษาจีนเป็นตัวอย่างหนึ่งของดาบสองคมที่ไม่ใช่ของยุโรป เช่นเดียวกับรูปแบบของยุโรปที่ได้มาจากดาบสองคมในยุคเหล็ก
ชนิดของดาบ

ชนิดของดาบแบ่งได้หลายประเภท โดยแบ่งตาม
ลักษณะการทำคมดาบ
ดาบที่มีคมสองด้าน ส่วนใหญ่พบในแถบยุโรป ตัวอย่างเช่น เคลย์มอร์ หรือ ดาบใบกว้าง
ดาบที่มีคมด้านเดียว เช่น คะตะนะหรือ Katana (ดาบญี่ปุ่น) เตา (ดาบจีน) หรือ ดาบไทย ทั่วไปของไทย โดยมากมักจะเป็นดาบที่มีลักษณะโค้ง แต่ดาบที่มีคมด้านเดียวที่มีลักษณะใบดาบแบบตรงก็มี
ขนาดของดาบ
ดาบขนาดใหญ่ที่ต้องใช้สองมือจับถือ
ดาบขนาดกลาง และขนาดเล็ก ที่สามารถใช้มือเดียว ในการควบคุมดาบ
ลักษณะการใช้งาน
ดาบจริงที่ใช้ในการรบหรือต่อสู้
ดาบรำ
ดาบซ้อม หรือดาบฝึกหัด เช่น ดาบไม้ ดาบไม้ไผ่ ดาบหวาย
ดาบสำหรับตั้งแสดง หรือดาบโชว์
ดาบที่ใช้ในการประหารชีวิตผู้ต้องโทษประหารชีวิตโดยวิธีการตัดหัว (ใช้ในสมัยโบราณ สำหรับไทยใช้ในสมัยกรุงศรีอยุธยาถึงประมาณสมัยกรุงรัตนโกสินทร์ตอนต้น)
แหล่งข้อมูลอื่น

Lipid and protein composition of Endoplasmic reticulum in OPM database
Animations of the various cell functions referenced here เก็บถาวร 2008-04-22 ที่ เวย์แบ็กแมชชีน
การสนับสนุนการช่วยรบ

ในวิชาการทหาร การสนับสนุนการช่วยรบ (combat service support ตัวย่อ: CSS หรือ สชร.) บ้างเรียก การช่วยรบ หมายถึงกิจกรรมและภาระหน้าที่ทั้งปวงในเขตหลังแนวรบเพื่อรับประกันความมั่นคงของระบบส่งกำลังบำรุงและโครงสร้างอื่น บุคลากรฝ่ายสนับสนุนการช่วยรบถือว่าเป็น ผู้มิใช่พลรบ (non-combatant)
ภาระหน้าที่ > ทางตรง

การสนับสนุนทางการส่งกำลังบำรุง (logistic support) ถือเป็นการสนับสนุนการช่วยรบทางตรง ประกอบด้วยการให้บริการในหลากหลายด้าน อาทิ การส่งกำลัง (supply), การขนส่ง (transportation), การซ่อมบำรุง (maintenance), การแพทย์ (medical), การยุทธโยธา (construction), การสุขอนามัย (hygiene)
ภาระหน้าที่ > ทางอ้อม

ถือเป็นการสนับสนุนการช่วยรบทางอ้อม ประกอบด้วย สารสนเทศ (information), การสื่อสาร (communication), วัสดุ/ยุทธภัณฑ์ (material), บริภัณฑ์ (equipment), การวิจัย (research), การอบรม (education), สารวัตรทหาร (police), นิติการ (legal affair), การบัญชี (accounting), กำลังพล (personnel)
พูมี วงวิจิด

พูมี วงวิจิด (ลาว: ພູມີ ວົງວິຈິດ, เอกสารไทยบางแห่งทับศัพท์เป็น "ภูมี วงศ์วิจิตร"; 6 เมษายน พ.ศ. 2452 - 7 มกราคม พ.ศ. 2537) เป็นประธานาธิบดีลาวคนที่2 และรัฐบุรุษอาวุโสของสาธารณรัฐประชาธิปไตยประชาชนลาว
พูมี วงวิจิด เกิดเมื่อวันที่ 6 เมษายน พ.ศ. 2452 ที่แขวงเชียงขวาง ราชอาณาจักรลาว เป็นบุตรของข้าราชการพลเรือนสามัญ เขาเข้ารับการศึกษาที่เวียงจันทน์ หลังจากจบการศึกษา เขาก็ได้เข้ารับตำแหน่งเจ้าเมืองเชียงขวาง และเขาได้เข้าร่วมกับแนวลาวอิสระ จนกระทั่งลาวเป็นเอกราชจากฝรั่งเศส
หลังจากที่ล้มล้างราชอาณาจักรลาวแล้ว เจ้าสุภานุวงศ์ได้ขึ้นเป็นประธานาธิบดีลาว พูมีได้ดำรงตำแหน่งรองนายกรัฐมนตรีและรัฐมนตรีว่าการกระทรวงการศึกษาและการกีฬาของประเทศลาว เมื่อเจ้าสุภานุวงศ์ถูกบีบบังคับให้สละตำแหน่ง พูมีจึงได้ขึ้นเป็นรักษาการประธานาธิบดีลาว และได้ลาออกจากตำแหน่งเพื่อให้ไกสอน พมวิหานดำรงตำแหน่งประธานาธิบดีลาวแทน
การรบ

ในวิชาการทหาร การรบ (อังกฤษ: combat) หมายถึงกิจกรรมหรือภารกิจที่ต้องปะทะหรือต่อสู้ข้าศึกโดยตรงในเขตหน้าแนวรบ ถือเป็นกิจกรรมที่มีความอันตรายและลำบากที่สุดในปฏิบัติการทางทหาร ประกอบด้วยสองประเภทคือ การรบด้วยอาวุธ (armed) และการรบปลอดอาวุธ (unarmed) ผู้มีหน้าที่ทำการรบเรียกว่า พลรบ (combatant)
เหล่าพลรบทางบกได้แก่ ทหารราบ, ทหารม้า, หน่วยสงครามพิเศษ
ลักษณะการรบ

การรบตามแบบ
แบบพื้นฐาน
การรบด้วยวิธีรุก
การรบด้วยวิธีรับ
การรบด้วยวิธีร่นถอย
ภายใต้สภาพพิเศษ
การรบนอกแบบ
ดูเพิ่ม

กระบวนการปฏิบัติการรบ (combat operations process)
กองทัพเรือจักรวรรดิเยอรมัน

| กองทัพเรือจักรวรรดิ Kaiserliche Marine |
| --- | --- |
ประจำการ: ค.ศ. 1871–1919
ประเทศ:  เยอรมนี
รูปแบบ: กองทัพเรือ
ขึ้นกับ: ไคแซร์ลีเชอเวร์
ปฏิบัติการสำคัญ: สงครามกลางเมืองซามัว วิกฤตการณ์ซามัว Abushiri Revolt กบฏนักมวย วิกฤตการณ์เวเนซุเอลา ค.ศ. 1902–1903 Sokehs Rebellion สงครามโลกครั้งที่ 1
ผู้บังคับบัญชา
ผบ. สำคัญ: จอมพลเรือ อัลเฟรท ฟ็อน เทียร์พิทซ์   จอมพลเรือ เฮนนิง ฟ็อน ฮ็อยท์เซินดอร์ฟ   พลเรือเอก ไรน์ฮาร์ท แชร์
เครื่องหมายสังกัด
ธงฉาน (1871–1919): 
ธงศึกไรช์ (1867–1892): 
ธงศึกไรช์ (1892–1903): 
ธงศึกไรช์ (1903–1919): 
กองทัพเรือจักรวรรดิเยอรมัน (เยอรมัน: Kaiserliche Marine ไคเซอร์ลีเชอมารีเนอ) เป็นกองทัพเรือที่สถาปนาขึ้นพร้อมกับจักรวรรดิเยอรมัน ดำรงอยู่ระหว่างปีค.ศ. 1871 ถึง 1919 โดยต่อยอดมาจากกองทัพเรือปรัสเซีย มีภารกิจหลักในการป้องกันชายฝั่งจักรวรรดิเยอรมัน
กองทัพเรือจักรวรรดิได้รับการเสริมสร้างแสนยานุภาพอย่างมากในรัชสมัยจักรพรรดิวิลเฮ็ล์มที่ 2 และมีการขยายขอบเขตภารกิจออกไปกว้างขวางขึ้น จอมพลเรือ ฟ็อน เทียร์พิทซ์ คือผู้อยู่เบื้องหลังการขยายขนาดและพัฒนาคุณภาพกองทัพเรือ จักรวรรดิเยอรมันเข้าสู่ภาวะแข่งแสนยานุภาพทางทะเลกับสหราชอาณาจักร กองทัพเรือเยอรมันกลายเป็นกองทัพเรือที่มีแสนยานุภาพอันดับสองของโลกเป็นรองเพียงราชนาวีอังกฤษ อย่างไรก็ตาม กองทัพเรือจักรวรรดิกลับทำผลงานได้ไม่ดีนักในสงครามโลกครั้งที่หนึ่งในภาพรวม มีเพียงกองเรือดำน้ำเยอรมันเท่านั้นที่ถูกมองว่าเป็นภัยคุกคามยิ่งยวดต่ออังกฤษ
เมื่อสิ้นสุดสงครามโลกครั้งที่หนึ่ง กองทัพเรือจักรวรรดิเยอรมันถูกยุบไปพร้อมกับจักรวรรดิเยอรมัน และถูกแทนที่ด้วยไรชส์มารีเนอ
แหล่งข้อมูลอื่น

Imperial German Navy in World War I
German Naval History WW1
Kaiserliche Marine Deployment 1914
U-boat War in World War One
Hoch Deutschlands Flotte! On Amazon
Hoch Deutschlands Flotte! Music of the Imperial German Navy in Archival Recordings, 1907–1917 เก็บถาวร 2006-11-14 ที่ เวย์แบ็กแมชชีน
Historical footage of various vessels of the Imperial German Navy, filmportal.de
| ด ค กกองทัพจักรวรรดิเยอรมัน |
| --- | --- |
 กองทัพบก ·  กองทัพเรือ
| ด ค กกองทัพเรือเยอรมัน |
| --- | --- |
เยอรมันก่อนการรวมชาติ:  กองทัพเรือบรันเดินบวร์ค (16th century – 1701)  กองทัพเรือปรัสเซีย (1701–1867)  กองทัพเรือชเลสวิช-ฮ็อลชไตน์ (1848–1851)  กองทัพเรืออสเตรีย-ฮังการี (1786–1918) 
สมาพันธรัฐเยอรมัน:  กองเรือไรช์ (1848–1852)  กองเรือสมาพันธ์ (แผนการ) 
สมาพันธรัฐเยอรมันเหนือ:  กองทัพเรือสมาพันธรัฐเยอรมันเหนือ (1867–1871) 
จักรวรรดิเยอรมัน:  กองทัพเรือจักรวรรดิเยอรมัน (1871–1918) 
สาธารณรัฐไวมาร์:  ไรชส์มารีเนอ (1919–1935) 
นาซีเยอรมนี:  ครีคส์มารีเนอ (1935–45) 
เยอรมนีภายใต้การยึดครอง:  องค์การกวาดทุ่นระเบิดเยอรมัน (1945–1947)  German Mine Sweeping Formation Cuxhaven (1948–1951)  Labor Service Unit (B) (1951–1957)  Seegrenzschutz (1951–1956) (เยอรมนีตะวันตก)  Main Administration Sea Police (1950–1956) (เยอรมนีตะวันออก) 
เยอรมนีหลังสงครามฯ:  ด็อยท์เชอมารีเนอ (1956–ปัจจุบัน)  ฟ็อคส์มารีเนอ (1956–1990) (เยอรมนีตะวันออก) 
| ด ค กกองทัพเรือในทวีปยุโรป |
| --- | --- |
รัฐเอกราช: กรีซ · คาซัคสถาน2 · โครเอเชีย · จอร์เจีย1 · เซอร์เบีย · ไซปรัส1 · เดนมาร์ก · ตุรกี2 · นอร์เวย์ · เนเธอร์แลนด์ · บัลแกเรีย · เบลเยียม · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลตา · ยูเครน · เยอรมนี · รัสเซีย2 · โรมาเนีย · ลัตเวีย · ลิทัวเนีย · สเปน · สโลวีเนีย · สวีเดน · สหราชอาณาจักร · อาเซอร์ไบจาน1 · อิตาลี · เอสโตเนีย · แอลเบเนีย · ไอซ์แลนด์ · ไอร์แลนด์
รัฐที่ได้รับการรับรองอย่างไม่สมบูรณ์: อับฮาเซีย1 · ไซปรัสเหนือ1
รัฐสิ้นสภาพ: รัฐเอกราชโครเอเชีย · ราชอาณาจักรซาร์ดิเนีย · ราชอาณาจักรปรัสเซีย · ฝรั่งเศส (จักรวรรดิฝรั่งเศสที่หนึ่ง, ฝรั่งเศสเสรี) · ยูโกสลาเวีย (ราชอาณาจักร, สหพันธ์สาธารณรัฐสังคมนิยม, สหพันธ์สาธารณรัฐ) · เยอรมนี (สมาพันธ์รัฐเยอรมัน, สมาพันธรัฐเยอรมันเหนือ, จักรวรรดิเยอรมัน, สาธารณรัฐไวมาร์, นาซีเยอรมนี, เยอรมนีตะวันออก) · รัสเซีย (จักรวรรดิรัสเซีย, สหภาพโซเวียต) · ออสเตรีย-ฮังการี · จักรวรรดิออตโตมัน · อิตาลี (ราชอาณาจักรอิตาลี, สาธารณรัฐสังคมอิตาลี)
1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน; 2. มีพื้นที่ทั้งในทวีปยุโรปและในทวีปเอเชีย
สาว สาว สาว

| สาว สาว สาว |
| --- | --- |
จากซ้ายไปขวา: แอม, ปุ้ม, แหม่ม
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป, โฟล์ก, คันทรี
ช่วงปี: พ.ศ. 2524 - 2533
ค่ายเพลง: รถไฟดนตรี

สมาชิก: เสาวลักษณ์ ลีละบุตร (แอม) พัชริดา วัฒนา (แหม่ม)  อรวรรณ เย็นพูนสุข (ปุ้ม)

เว็บไซต์: http://www.saosaosao.com
สาว สาว สาว เป็นวงดนตรีหญิงล้วนในประเทศไทย สังกัดค่ายรถไฟดนตรี เน้นการประสานเสียง มีสมาชิก 3 คน ได้แก่ แอม เสาวลักษณ์ ลีละบุตร, แหม่ม พัชริดา วัฒนา, และปุ้ม อรวรรณ เย็นพูนสุข  ทุกครั้งที่ขึ้นแสดงจะให้ความสำคัญแก่การแต่งตัวและท่าเต้นประกอบ คล้ายวงที่เรียกว่าเกิร์ลกรุ๊ปในยุคปัจจุบัน จึงได้รับฉายาว่า เกิร์ลกรุ๊ปวงแรกของเมืองไทย
ชีวิตในปัจจุบันของสมาชิกวง

แอม เข้าทำงานในบริษัทจีเอ็มเอ็ม แกรมมี่ เป็นนักแต่งเพลงให้กับศิลปินต่าง ๆและได้ออกอัลบั้มเดี่ยวชุดแรกในปี พ.ศ. 2536 ก็ประสบความสำเร็จอย่างสูง จึงมีผลงานออกมาอยู่อย่างสม่ำเสมอ
แหม่ม เรียนต่อที่คณะนิเทศศาสตร์ จุฬาลงกรณ์มหาวิทยาลัย และรับงานร้องเพลงประกอบละคร ร้องคอรัส และร้องไกด์ให้กับศิลปินอื่น ๆทุก ๆ ค่าย จนได้เป็นศิลปินในสังกัดอาร์เอส ก็ประสบความสำเร็จและมีผลงานออกมาอย่างต่อเนื่อง ก่อนหน้านี้แหม่มมีตำแหน่งเป็นเจ้าหน้าที่บริหารอาวุโสของฝ่ายพัฒนาศิลปินค่ายอาร์เอส รวมถึงเป็นเทรนนิ่งให้กับศิลปินในอาร์เอสปัจจุบันลาออกจากค่ายอาร์เอส เมื่อช่วงกลางเดือนมกราคม พ.ศ. 2561 ปัจจุบันแหม่มรับงานอิสระ และเปิดร้านกาแฟชื่อ Pat's Tea Room & Coffee Club ในซอยสุขุมวิท 101/1
ปุ้ม มีผลงานอัลบั้มเดี่ยวกับสังกัดอินเทอร์นอล และประสบความสำเร็จจนมีผลงานต่อเนื่องมาหลายชุด และทำหน้าที่เป็นครูใหญ่ในบ้าน ทรู อะคาเดมี่ แฟนเทเซีย
หลังจากที่ได้แยกย้ายกันไป สมาชิกวง สาว สาว สาว ทั้งสามคน ก็กลับมารวมตัวกันในรายการทีวีต่าง ๆ อยู่ตลอด โดยในปี พ.ศ. 2554 กลับมารวมตัวกันในงาน All Hearts for Japan เมื่อวันที่ 18 มีนาคม พ.ศ. 2554 ณ เซ็นทรัลเวิลด์ เพื่อมาร่วมส่งกำลังใจช่วยเหลือผู้ประสบภัยในประเทศญี่ปุ่น จากภัยพิบัติสึนามิ โดยได้ร่วมร้องเพลง ดอกไม้ของน้ำใจ เพื่อไว้อาลัยต่อเหตุการณ์สึนามิที่ประเทศญี่ปุ่น ต่อมาในปี พ.ศ. 2561 พวกเธอทั้ง 3 ตัดสินใจที่จะกลับมารวมตัวกันอีกครั้งใน คอนเสิร์ต สาวสาวสาว ที่ห่างจากคอนเสิร์ตใหญ่ครั้งสุดท้ายถึง 34 ปี โดยขายบัตรหมดทั้ง 3 รอบ แสดงในวันที่ 23 - 25 พฤศจิกายน พ.ศ. 2561 ที่รอยัล พารากอน ฮอลล์ สยามพารากอน
สมาชิก

อรวรรณ เย็นพูนสุข (ปุ้ม)
เสาวลักษณ์ ลีละบุตร (แอม)
พัชริดา วัฒนา (แหม่ม)
ผลงานเพลง

| ปี พ> ศ. | รายชื่อเพลง | อัลบั้ม | วันที่ | ยอดขาย |
| --- | --- | --- | --- | --- |
| พ.ศ. 2525 |  รักปักใจ  รักไม่จริง  แรกสาว  แฟนฉัน  แพะยิ้ม  รักครั้งแรก  รักต่างแดน  เจอะเขาจ้องมอง  เธอกับฉัน  จันทร์เจ้า | รักปักใจ | กรกฎาคม 2525 | 1หมื่นตลับ |
| พ.ศ. 2526 |  ประตูใจ  รักคือฝันไป  มิอาจรัก  ด้วยแรงแห่งรัก  รักทำไม  อยากลืม  ขอเพียงสัญญา  อย่าโกรธกันเลย  สาวนักเรียนนอก  ลาที | ประตูใจ | มีนาคม 2526 | 3แสนตลับ |
| พ.ศ. 2527 |  เป็นแฟนกันได้ยังไง  ติ๊กต่อก(อย่าหยุดนะ)  ถ้าเธอกลับมา  เพียงเพราะว่า  ยาเสพติด(หลีกหนีให้ห่าง)  ไม่มีเธอ  บอกฉันว่าไง  แปลกดีนะ  ฟ้ากว้าง ทางไกล  คลื่นเสน่หา | เป็นแฟนกันได้ยังไง | กุมภาพันธ์ 2527 | 4แสนตลับ |
| พ.ศ. 2527 |  รักโกหก  รักชั่วคราว  แมวน้อยกับผีเสื้อ  จุดหมายปลายทาง  คิดถึงทุกวัน  ยามไกล  หาคนร่วมฝัน  ปฏิทินหัวใจ  ยิ้มเย้ยโลก  ไม่มีใครร้องไห้กับเรา  รักสำคัญที่ใจ  อย่าให้ฝันเก้อ | หาคนร่วมฝัน | 17 ธันวาคม 2527 |  |
| พ.ศ. 2528 |  พบกันที่เขาดิน  ในวัยเรียน  ภาพฝัน  Thank You  จำไว้นะเธอ  เบื่อคอย  บ้านน้อย  Telephone  เที่ยวทะเล  กลัวคนเค็ม  แมงมุม  เพียงความทรงจำ | ในวัยเรียน | 23 ธันวาคม 2528 |  |
| พ.ศ. 2529 |  คืนใจ  ทุ่งอ้อ  ผิดสัญญา  รักไม่กลับคืน  อยากมีรัก  คำสัญญา  บทเพลงชีวิต  ลมเพ้อ  เด็กน้อยกับดวงดาว  หาคนร่วมฝัน | แมกไม้และสายธาร | กรกฎาคม 2529 |  |
| พ.ศ. 2530 |  Memory  Because I love you  Careless Whisper  When we make a home  You're the inspiration  Years  Windows & Walls  Our house  You send me  Walking in the rain  AMETO NAMIDA KAHITO (Chi Chi)  Starship of love  Last song for you | Because I Love You | กุมภาพันธ์ 2530 |  |
| พ.ศ. 2531 |  ฉันบอกเธอเอง  ลองทำดู  ห่วงใยทุกนาที  กว่าจะเจอ  คืนสุดท้าย  เพียงแค่เธอลืมฉันไป  หวังเพียงให้เธอรู้ใจ  รักผ่านไป...อีกครั้ง  แค่เพื่อนกัน  ฉันยังรอ | ว้าว..ว! | 12 มีนาคม 2531 |  |
| พ.ศ. 2531 |  Four Letter Words  Last Christmas  Lost in Love  Afternoon Delight  Something That Used To Be Mine  Luka  Danny’s Song  Video City  Love’s Gotta Hold on Me  Love  If You Remember Me  I Can’t Tell You Why | Together | 30 กันยายน 2531 |  |
| พ.ศ. 2533 |  ดอกไม้ของน้ำใจ  มีแต่เสียใจ  ไม่รู้ใจ  ลบไม่ออก  ลุยต่อไป  เบื่อแล้ว  เจ็บกว่านี้มีไหม  ตามเคย  เมื่อไรจะรู้  เจ็บก็ดี | ดอกไม้ของน้ำใจ | กุมภาพันธ์ 2533 |  |
ผลงานเพลง > อัลบั้มพิเศษ

| ปี พ> ศ. | รายชื่อเพลง | อัลบั้ม | ยอดขาย |
| --- | --- | --- | --- |
| พ.ศ. 2526 |  ประตูใจ  รักทำไม  Hard To Say I’m Sorry  ด้วยแรงแห่งรัก  อยากลืม  The One You Love  รักคือฝันไป  แพะยิ้ม  Mickey  I Love You | สาว สาว สาว In Concert | 2แสนตลับ |
| พ.ศ. 2528 |  รักปักใจ  ประตูใจ  รักคือฝันไป  เป็นแฟนกันได้ยังไง  รักโกหก  ด้วยแรงแห่งรัก  ฟ้ากว้างทางไกล  อยากลืม  ไม่มีเธอ  แพะยิ้ม  ติ๊กต่อก  ปฏิทินหัวใจ  แมวน้อยกับผีเสื้อ  รักครั้งแรก | รวมฮิต สาว สาว สาว |  |
| พ.ศ. 2530 |  อยากลืม  ไม่มีเธอ  คำสัญญา  ยามไกล  ภาพฝัน  ขอเพียงสัญญา  ด้วยแรงแห่งรัก  ฟ้ากว้างทางไกล  ไม่มีใครร้องให้กับเรา  ทุ้งอ้อ  เพียงเพราะว่า  รักต่างแดน  มิอาจรัก  คลื่นเสน่หา  เพียงความทรงจำ  จุดหมายปลายทาง  รักสำคัญที่ใจ | รวมเพลงรักยอดฮิต |  |
| พ.ศ. 2532 |  อยากลืม  ยามไกล  คืนใจ  ภาพฝัน  ฟ้ากว้างทางไกล  เพียงแค่เธอลืมฉันไป  Something That Used To Be Mine  ไม่มีเธอ  มิอาจรัก  Telephone  เป็นแฟนกันได้ยังไง  ประตูใจ  รักคือฝันไป  Thank You | รวมเพลงฮิต แอม |  |
| พ.ศ. 2532 |  ห่วงใยทุกนาที  ติ๊กต่อก  แปลกดีนะ  หวังเพียงให้เธอรู้ใจ  บอกฉันว่าไง  รักทำไม  คิดถึงทุกวัน  When We Make A Home  ปฏิทินหัวใจ  แพะยิ้ม  แมงมุม  พบกันที่เขาดิน  อยากมีรัก  อย่าโกรธกันเลย | รวมเพลงฮิต แหม่ม |  |
| พ.ศ. 2532 |  ด้วยแรงแห่งรัก  คำสัญญา  เพียงเพราะว่า  คลื่นเสน่หา  Because I Love You  หาคนร่วมฝัน  รักไม่กลับคืน  คืนสุดท้าย  แมวน้อยกับผีเสื้อ  Careless Whisper  รักชั่วคราว  แรกสาว  รักสำคัญที่ใจ  รักครั้งแรก  | รวมเพลงฮิต ปุ้ม |  |
| พ.ศ. 2534 |  Because I Love You  Lost In Love  When We Make A Home  Careless Whisper  If You Remember Me  Starship Of Love  Love’s Gotta Hold On Me  Memory  Afternoon Delight  Four Letter Words  Last Christmas  Danny’s Song  Last Song For You  Thank You | Best Selection |  |
| พ.ศ. 2547 |  ประตูใจ  รักคือฝันไป  เป็นแฟนกันได้ยังไง  อยากลืม  ฟ้ากว้างทางไกล  ปฏิทินหัวใจ  แปลกดีนะ  บอกฉันว่าไง  รักทำไม  อย่าโกรธกันเลย  หาคนร่วมฝัน  รักไม่กลับคืน  รักครั้งแรก  แมวน้อยกับผีเสื้อ | รวมเพลงฮิต สาว สาว สาว |  |
| พ.ศ. 2550 |  ดอกไม้ของน้ำใจ  ในวัยเรียน  คืนใจ  มิอาจรัก  ทุ่งอ้อ  เพียงเพราะว่า  ภาพฝัน  แปลกดีนะ  ประตูใจ  รักคือฝันไป  เป็นแฟนกันได้ยังไง  แมวน้อยกับผีเสื้อ  แมงมุม  หาคนร่วมฝัน  คลื่นเสน่หา  ฟ้ากว้างทางไกล  คำสัญญา  เพียงความทรงจำ  Telephone  Thank You | ด้วยรักจากใจ |  |
| พ.ศ. 2552 | - | สาว สาว สาว Collection |  |
ผลงานเพลง > เพลงพิเศษ

| พ> ศ. | เพลง | ศิลปิน | หมายเหตุ |
| --- | --- | --- | --- |
| พ.ศ. 2526 | วันวานยังหวานอยู่ | แอม, ปุ้ม | ร้องคอรัสให้กับวงแมคอินทอช |
| พ.ศ. 2526 | ติ๊ดชึ่ง | แอม | ร้องเพลงประกอบฉากในภาพยนตร์เรื่องวันวานยังหวานอยู่ |
| พ.ศ. 2528 | เมตตาธรรม | สาว สาว สาว | ร่วมร้องกับศิลปินกว่าร้อยชีวิต |
| พ.ศ. 2528 | บทเรียนสอนใจ | ปุ้ม | ร่วมร้องกับ ภูสมิง หน่อสวรรค์ |
| พ.ศ. 2531 | เพลงประกอบโฆษณาโทรทัศน์สีมิตซูบิชิ | สาว สาว สาว | สาว สาว สาว ร่วมร้องและแสดงโฆษณาชุดนี้อีกด้วย |
| พ.ศ. 2532 | ชมทะเล | สาว สาว สาว | เพลงพระราชนิพนธ์ในสมเด็จพระเทพรัตนราชสุดา สยามบรมราชกุมารี |